Uitreik Sutherland (27-28 Junie 2013)
Home / Uitreik Sutherland (27-28 Junie 2013)
Martie en Elana het rerigwaar wonderlike werk gedoen in die ouetehuis. Onder andere vra hulle vir oom Hendrik of sy rolstoel enige punctures het, waarop hy reageer dat hy mos nie eintlik langafstande daarmee doen nie. Hulle het ook vir einste oom ‘n spesiale kussingkie gegee, sodat hy nie bedsere kry nie.
En dan is daar oom Richard vir wie hulle ‘n spalkie gereel het sodat sy hand kan oop bly na sy beroerte, aangesien dit verskeie probleme veroorsaak het. Verder het oom Piet ook ‘n nuwe kierrie ontvang.
Die instandhoudingsspan het ook die ouetehuis se kombuis uitgeverf. Een van die werkers daar kon nie glo dat die span wat dit doen geen betaling ontvang nie en dat dit alles gedoen word uit liefde. Dit lyk baie mooi en word rerig opreg waardeer.
Estelle vertel dat sy gebid het vir 30 gebreide komberse en wat sy ontvang het vanuit Vishoek en Pretoria en amper oraloor, is soveel meer: 58 komberse is uitgegee aan die ouetehuis + 14 komberse het gegaan aan die personeel + 4 aan die koshuispersoneel + 28 komberse aan die hospitaalpersoneel + 20 vir die damestee. Gelooflik! Baie baie dankie.
As ‘n bleik van dankbaarheid het ‘n dame op die dorp 2 skape geskenk, wat Donderdag by ons afgelewer is. Onmiddellik is die spyskaart bietjie geskommel en is daar ‘n braaitjie gereël vir Donderdagaand. Dit was omtrent feestelik en daarna het ons die dag afgesluit met ‘n geestelike aand. Wat ‘n wonderlike ervaring.
Vrydagoggend is al die voertuie omtrent ge-ys. Die kinders het ‘n vol oggend gehad aangesien dit totsiens sê is vir die groepies met ook die TV, skryfbehoeftes en opvoedkundige speelgoed wat aan Sneeuvlokkie geskenk is na afloop van die lessies. Jacques en Werner het ook aan die ouer kinders Gideon Bybeltjie oorhandig.
Die volwassebediening was redelik besig om die laaste linne en kospakkies uit te deel. So kom ons by 2 broers en hul suster af wat werklik in gehuggies saam bly. Hulle is almal al redelik bejaard. Tussen hulle het hul ‘n (‘lekker hans”) hoender wat net mooi 1 eier elke dag lê. Ons wonder toe wie kry dan die eier? Maar die liefde tussen die mense is amper tasbaar en volgens hulle is dit glad nie ‘n probleem nie en sorteer hulle dit onder mekaar uit.
Na die middag se sport, het ons bietjie sports gehad. Almal het bymekaargekom op die rugbyveld langs die koshuis. En dan word die skeerroom uitgehaal en dan moet jy hardloop!
Vrydagaand oefen die dames hul roetine vir die damestee en word hul bietjie touwysgemaak oor rooi lippies en naeltjies, terwyl die mans en seuns ‘n DVD aand hou vir die kinders op die dorp, aangesien dit maar vervelig kan raak op ‘n Vrydagaand aan die einde van die maand.
Geestelike aand – tyd om die mure om jou weer oop te maak sodta ander (en jyself) weer weet wat saak maak.
‘n E-pos van die huis af: Daar is nie ‘n regte of verkeerde manier om liefde uit te deel nie, net jou manier. Dankie, julle.
Ek wil net een ding sê, “ek love my groep!” – oor lessies, Jonothan
Daar is die een seun in ons groep wat nie wil luister nie, Manneke. – waarop almal die naam beaam!
Hierdie kersie is vir julle albei, die beste tjommies ooit. – tydens die geestelike aand.
Die raakste beskrywing – die kinders kloek rondom A2J.
Ek is God se permanente work-in-progress–Gerard – Gerard
Vir hulp om altyd die Here en Sy wil eerste te stel in wat ons doen. Ook hoe ons “dankies” aanvaar.
Vir die gesondheid van die span. Twee het vandag in die bed gebly en ‘n paar sukkel met kuggies of pap battery. Huis toe verlang – eie bed, eie bad, eie mense – speel ook ‘n groot rol.
‘n Groot dankie vir goeie weer op die regte tyd. Na Dinsdag was die aande kouer, maar die dae heelwat warmer.
Dankie en eer aan die Here vir die groei in elke kind. Waar hulle met sekerheid leiding neem in hul klein groepies en hoe hulle vir mekaar omgee. Bid dat hulle sal aanhou groei in hul verhouding met Hom wanneer hulle weer tuis is.
Vir krag en seën vir die laaste twee dae: die versorging van die honde (o.a. ontwurming, dat dit vlot sal verloop), die vroue tee, die werk van die verskillende spanne en vir ‘n veilige rit huis toe.